Fit-18 ta' Settembru 2015, il-Kunsill ħatar 338 mit-350 membru tal- Kumitat Ekonomiku u Soċjali Ewropew (KESE) għall-perjodu mill-21 ta' Settembru 2015 sal-20 ta' Settembru 2020. Fl-1 ta' Ottubru 2015, il-Kunsill ħatar it-tnax-il membru li kien fadal li n-nomini tagħhom ma kinux ġew komunikati lill-Kunsill sal-iskadenza u ma setgħux jiġu inklużi fid-deċiżjoni tat-18 ta' Settembru 2015. Il-lista addizzjonali tinkludi tliet membri pendenti min-Netherlands u d-disa' membri mil-Litwanja. Il-KESE huwa l-korp tal-Unjoni Ewropea li jirrappreżenta lil min iħaddem il-ħaddiema u gruppi u assoċjazzjonijiet oħra tas- soċjetà ċivili , b'mod partikolari fl-oqsma soċjoekonomiċi, ċiviċi, professjonali u kulturali. Il-Kumitat għandu 350 membru mit-28 pajjiż tal-UE. Il-membri jiġu nominati mill-gvernijiet nazzjonali u jinħatru mill-Kunsill għal mandat ta' 5 snin li jista' jiġġedded. L-aħħar tiġdid sar f'Ottubru 2010 għall-mandat 2010-2015. Il-plenarja kostituttiva tal-Kumitat hija ppjanata li ssir fis-6 ta' Ottubru 2015. Fis-7 ta' Ottubru, il-korpi diriġenti - inkluż il-President tal-Kumitat - se jiġu eletti għal mandat ta' sentejn u nofs. Lista ta' membri ġodda Lista addizzjonali ta' membri ġodda Kumitat Ekonomiku u Soċjali Ewropew Ara l-paġna tal-laqgħa